Diari Oficial de la Generalitat Valenciana


Sumari del DOGV 2662, del 08-01-1996 (1996/837173)

ORDRE de 14 de desembre de 1995, de la Conselleria de Cultura, Educació i Ciència, per la qual es prorroga la durada del mandat dels òrgans unipersonals de govern del Centre Valencià d'Educació d'Adults a Distància de la Comunitat Valenciana (CEVEAD) i d'altres centres docents sostinguts amb fons públics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/14/(1)/dof/vci/html**

### Dades del document

Número de DOGV
:   2662

Data del DOGV
:   08-01-1996

Secció del DOGV
:   DISPOSICIONS GENERALS

Número del document
:   1996/837173


Data del document
:   14-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 14 de desembre de 1995, de la Conselleria de Cultura, Educació i Ciència, per la qual es prorroga la durada del mandat dels òrgans unipersonals de govern del Centre Valencià d'Educació d'Adults a Distància de la Comunitat Valenciana (CEVEAD) i d'altres centres docents sostinguts amb fons públics.   
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, estableix una nova regulació dels requisits per a exercir la funció directiva en els centres sostinguts amb fons públics.  
Amb data anterior al 30 de juny de 1996 finalitza el mandat d'un determinat nombre d'equips directius, elegits segons el procediment que estableix l'article 37.1 de la Llei Orgànica 8/1986, de 3 de juliol, Reguladora del Dret a l'Educació, i d'altres nomenats conforme a l'article 37.4 de la mateixa llei.  
És convenient per al millor funcionament del sistema educatiu que la nova convocatòria es produïsca simultàniament a la que s'haja de realitzar per als restants centres i d'acord amb la nova regulació marcada per l'esmentada Llei Orgànica 9/1995, de 20 de novembre.  
En conseqüència, cal prorrogar excepcionalment fins al 30 de juny de 1996 el mandat dels esmentats òrgans unipersonals.  
La disposició transitòria segona, punt 2, de l'esmentada Llei Orgànica 9/1995, estableix que les administracions educatives podran prorrogar el mandat dels òrgans de govern que estigueren exercint els seus càrrecs a l'entrada en vigor d'aquesta llei per un període màxim de nou mesos perquè l'acabament d'aquest mandat puga coincidir amb la del curs.  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es prorroga fins al 30 de juny de 1996 el període de mandat del director i dels altres òrgans unipersonals de govern del Centre Valencià d'Educació d'Adults a Distància de la Comunitat Valenciana (CEVEAD).  
Segon  
Es prorroga fins al 30 de juny de 1996 el mandat dels directors i d'altres òrgans unipersonals de govern de centres sostinguts amb fons públics que hagen sigut elegits segons el procediment que estableix l'article 37.1 de la Llei Orgànica 8/1986, de 3 de juliol, reguladora del Dret a l'Educació, i també dels nomenats conforme a l'article 37.4 de la mateixa llei, en el cas que aquest mandat finalitze abans del 30 de juny de 1996.  
DISPOSICIó DEROGATòRIA  
Queda derogada l'Ordre de 23 d'octubre de 1995, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals de govern del Centre Valencià d'Educació d'Adults a Distància de la Comunitat Valenciana (CEVEAD).  
DISPOSICIONS FINALS  
Primera  
S'autoritza el secretari general de la Conselleria de Cultura, Educació i Ciència a dictar les instruccions que calguen per al desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar, després de comunicar-ho a aquesta Conselleria, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei de la Jurisdicció Contenciosa Administrativa.  
València, 14 de desembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI